cyanic-selkie/wikianc huggingface dataset:
Bien Sparebank
Videre utvikling (1935-)
Etter en nedtur under den andre verdenskrig, hadde foreningen ved 75-årsjubileet i 1960 11 607 medlemmer med en forvaltningskapital på drøyt 37 millioner kroner. Det ble bestemt at bygget i Teatergaten 9 skulle utvides med suksessen. Etter mye byråkrati ble det bestemt å rive Teatergaten 7-9 og sette opp et nytt bygg. Bien leide lokaler i Haakon VIIs gate 5, 2. etasje, i 25 år fra 1962 til 1987. Suksessen og budsjettet økte til 100-årsjubileet i 1985 til rundt 10 000 medlemmer. Rundt da ble også banken forandret slik at vanlige banktjenester som innlån og utlån ble tilbudt. Det var også da navnet ble skiftet til Bien Sparebank.
Fem år senere, 1990, ble ordningen med «Bienmannen» avskaffet. Rundt 1990 var det også en bankkrise som medførte at flere banker i Oslo ble satt under administrasjon eller overtatt av staten, men Biens forsiktige forretningsførsel gjorde at de ikke trengte dette. Ved tusenårsskiftet hadde Bien rundt 100 millioner i egenkapital.
Bien Sparebank søkte den 27. mars 2007 Finansdepartementet om å bli omdannet fra ren sparebank til aksjesparebank, og fikk konsesjon den 1. oktober samme år. Den 1. januar 2008 ble Bien omdannet til aksjesparebank, for dermed å kunne hente inn egenkapital fra eksterne investover.
Cantus
Cantus er et damekor fra Trondheim, stiftet 1986. Tove Ramlo-Ystad har vært Cantus’ dirigent og kunstnerisk ansvarlige siden oppstarten.
Cantus har markert seg nasjonalt med konserter, urfremføringer og ni CD-utgivelser på høyt kunstnerisk nivå. Internasjonalt har Cantus gjort seg bemerket med flere priser for beste plassering i korkonkurranser. Dette har gitt Cantus og Tove Ramlo-Ystad et navn i korverdenen, noe som fører til jevnlige invitasjoner og deltagelse ved eksklusive festivaler, konserter og i korkonkurranser verden over. Cantus har ved flere anledninger representert Norge i internasjonale festivaler og konferanser. Koret har tre ganger deltatt i Interkulturs Choir Olympics (World Choir Games), i Kina (2006), Østerrike (2008) og Sør-Afrika (2018). Alle gangene tok koret hjem gullmedaljer.
Cantus har også gjort seg bemerket gjennom å synge åpningsmelodien, Frode Fjellheims «Vuelie», i Disneys Frost (2013). Korets klang ble avgjørende for Disneykonsernet da de valgte Cantus som artist til denne sangen. Dette har resultert i stor oppmerksomhet og mange spennende invitasjoner, og i 2019 ble Cantus invitert tilbake for å medvirke også i oppfølgeren, Frost 2 (2019). Cantus har også deltatt med sang på filmen Kristin Lavransdatter (1995), og på Sissel Kyrkjebøs plate Nordisk vinternatt (2005).
Cantus ble invitert til å delta under avslutningsseremonien av Stavanger som Europeisk kulturhovedstad i 2008.
Albert Larsen
Albert Ludvig Larsen (født 23. juli 1950 i Roan i Sør-Trøndelag) er en norsk politiker (H). Han vokste opp i en sjarkfiskerfamilie på Bessaker og bor på Hongsand. Han har arbeidet som bygningssnekker. Han gikk inn i politikken tidlig på 1980-tallet. Larsen var Roans ordfører fra 2003 til 2011, deretter medlem av kommunestyret og formannskapet frem til 2015, men brøt med Høyre i 2013 og satt resten av perioden som partiløs.
HMS «Barham» (1914)
HMS «Barham» var et slagskip i Queen Elizabeth-klassen. Det ble bygget ved John Brown-verftet i Clydebank i Skottland.
Skoger
Skoger er en bydel i Drammen kommune i Viken. Fram til 2013 ble det også regnet som et eget tettsted som inkluderte de tettbebygde områdene på begge sider av kommune- og fylkesgrensen mellom Drammen og Sande i Vestfold. Skoger var tidligere en selvstendig kommune som ble opprettet i 1837 som Skoger formannskapsdistrikt. Skoger tilhørte ved opprettelsen Buskerud amt.
HMS «Barham» (1914)
Under den første verdenskrig deltok HMS «Barham» med den 5. slagskipskvadron i Jyllandsslaget i 1916. Hun skjøt 337 skudd med 15" kanonene sine. Ett av dem traff den tyske slagkrysseren SMS «Von der Tann» i akterenden og forårsaket at den tyske slagkrysseren tok inn 600 tonn vann. Selv ble HMS «Barham» truffet seks ganger, blant annet av slagkrysseren SMS «Lützow», og ett av skuddene trengte i gjennom sidepanseret ved «B»-barbetten og satte fyr på et lager med korditt. Etter slaget måtte hun til reparasjon, men var klar igjen 4. juli 1916.
Skoger
Navnets opprinnelse
Man finner allerede navnet Skogarbygd i biskop Eysteins Jordebok fra 1400. Forklaringen ligger nok i at området har store skogområder og mye dyrket mark.
HMS «Barham» (1914)
Under den andre verdenskrig deltok hun i flere militære operasjoner. Blant annet Operasjon «Menace» som var et forsøk på å tilintetgjøre den Vichy-franske flåten som lå ved Dakar. Her kom hun blant annet i kamp med det franske slagskipet «Richelieu». Under kampene ble HMS «Barham» truffet av to granater fra kystbatterier. Etter dette ble Operation «Menace» stoppet.
Skoger
Historie
Skoger gamle kirke, som er Drammens eldste byggverk, er ifølge nyere forskning fra tidlig på 1200-tallet, og ble viet til Olav den hellige.
HMS «Barham» (1914)
Den 25. november 1941 ble HMS «Barham» truffet av tre torpedoer fra den tyske undervannsbåten «U 331» utenfor Sollum. Etter kort tid tippet hun til den ene siden, før et ammunisjonslager eksploderte, som gjorde at hun hurtig sank.
Tomter stasjon
Tomter stasjon er en jernbanestasjon på Østfoldbanens Østre linje. Tomter stasjon ligger i Hobøl i Indre Østfold kommune. Stasjonen ble åpnet i 1882 da Østre linje ble tatt i bruk. Fra Tomter stasjon til Oslo S er det 37,200 km.
Tomter er stoppested på Vys lokaltog mellom Skøyen og Mysen.
Kjempeedelgran
Kjempeedelgran (Abies grandis) er et bartre i slekten edelgraner. Treet har sitt naturlige utbredelsesområde langs nordvestkysten av USA nord til Vancouver og det sørlige Alberta i Canada. Mot sør strekker arten seg langs kysten et stykke inn i California, og overlapper her med redwood-skogene.
Skoger
Historie
I 1843 ble Skoger, som da hadde 1 837 innbyggere, slått sammen med Strømsgodset til et nytt Skoger formannskapsdistrikt. Samtidig ble gården Stubberud som til da hadde vært en del av Eiker (Eger), overført til Konnerud sogn i Skoger. Det nye Skoger-distriktet ble administrativt overført til Larvik og Jarlsberg amt (Vestfold fylke).
Kjempeedelgran
Virket er ikke spesielt sterkt eller holdbart. Det har en lys farge og kan brukes til fremstilling av cellulose.
Skoger
Historie
1. januar 1870 ble en del av Skoger med 1 363 innbyggere overført til Drammen.
Kjempeedelgran
Det finnes to variteter av arten:
Skoger
Historie
1. januar 1964 ble resten av Skoger, som da hadde 14 672 innbyggere, slått sammen med Drammen til den nye Drammen kommune. Samtidig ble fylkesgrensen flyttet slik at hele området ble en del av Buskerud fylke.
Wood County (Wisconsin)
Wood County er et fylke i den amerikanske delstaten Wisconsin. Det ligger i de sentrale delene av staten og grenser mot Marathon County i nord, Portage County i øst, Adams County i sørøst, Juneau County i sør, Jackson County i sørvest og mot Clark County i nordvest.
Wood Countys totale areal er 2,096 km² hvorav 43 km² er vann. I 2000 hadde fylket 75,555 innbyggere og administrasjonssenteret ligger i byen Wisconsin Rapids.
Fylket er oppkalt etter lovgiveren Joseph Wood.
Torgeir Rebolledo Pedersen
Torgeir Rebolledo Pedersen (født 3. august 1949 på Nes på Romerike) er en norsk forfatter, dramatiker og arkitekt, bosatt i Oslo.
Dragsfjärd
Dragsfjärd var en tospråklig kommune med svensk som majoritetsspråk (76,6 %) og finsk som minoritetsspråk (23,4 %). 1. januar 2009 ble Dragsfjärd, sammen med Kimito og Västanfjärd, slått sammen til den nye Kimitoön kommune.
Torgeir Rebolledo Pedersen
Pedersen debuterte litterært i 1983 med diktsamlingen Tidr.
Karriere
Torgeir Rebolledo Pedersen har siden utgitt en rekke diktsamlinger og bøker for barn. For samlingen Blåveisfra mottok han Oktoberprisen og Den norske Lyrikklubbens pris. Rebolledo Pedersen har opptrådt med Stuntpoetene og jazzgruppen Søyr, og han har skrevet litterære kabareter og korverk og musikkdramatikk for scene, radio og dukketeater. For librettoen radiooperaen Alfa Romeo, med musikk av Tor Halmrast, har han mottatt både Prix Italia og Edvard-prisen. I 2004 utga Oktober hans Samlede dikt. Rebolledo Pedersen ble Norgesmester i slampoesi i 2005. I 2013 ble han tildelt Doblougprisen for hele sitt forfatterskap, og i 2015 ble han nominert til Bjørg Vik-prisen for diktsamlingen Åstedsblomster.
Hamburger Hafen kraftverk
Hamburger Hafen kraftverk var et varmekraftverk i havneområdet i delstaten Hamburg i det nordlige Tyskland. Det hadde en installert produksjonskapasitet var 235 MW, fordelt på 2 blokker.
Torgeir Rebolledo Pedersen
Karriere
Rebolledo Pedersen er også en aktiv avisdebattant. Rebolledo Pedersen har deltatt i diverse poesifestivaler i Europa og Latin- Amerika, og hans dikt og tekster er representert i diverse norske diktantologier og skolebøker. Enkeltdikt og utvalg av hans dikt er ellers oversatt til bla. a. engelsk, tysk og spansk, og gjengitt i en rekke utenlandske tidsskrifter og antologier. Barneboka hans Brødrene Zapata er i 2017 oversatt og utgitt på forlaget Libros para imaginar i Mexico, samt også oversatt til dansk og utgitt i Danmark på forlaget Turbine.
Dansk spets
Dansk spets er en liten til mellomstor spisshund som trolig har eksistert i Danmark siden slutten av 1700-tallet. Stamboken ble åpnet tidlig på 1990-tallet, men typen blir fortsatt ikke godkjent som en selvstendig hunderase av Fédération Cynologique Internationale (FCI). I Norden anerkjennes den imidlertid som en selvstendig rase av Nordisk Kennelunion (NKU), som inkluderer den i FCI gruppe 5.
Opprinnelse og alder
Dansk spets er som type kjent fra malerier og fotografier som går tilbake mot slutten av 1700-tallet. Man kan blant annet se en slik hund på Jens Juels maleri av familien Ryberg fra 1796–1797. Rasen kan være en slektning av tysk spitz, men skiller seg en del fra denne. Under rekonstruksjon av rasen på på 1980-tallet ble det også krysset inn samojedhund, trolig for å oppnå en bedre pelstype. Mange mener at hunden kun er en dansk variant, snarere enn en selvstendig hunderase. I Danmark har imidlertid typen vært holdt primært som gårdshund og selskapshund, spesielt på Jylland.
I 1988 tok Jytte Weiss, som den gang var formann for Dansk Kennel Klubs «Udvalg for Nationale og glemte racer», initiativ til å samle inn billedmateriale og oppspore avlsdyr rundt om i Danmark. målsettingen var å få hunden rasegodkjent, både nasjonalt og internasjonalt. Den 11. januar 1992 ble første mønstring avholdt. For å understøtte rekonstruksjonsarbeidet ble Selskabet for Dansk Spids dannet samme året. Dette er i dag offisiell raseklubb i regi av DKK. Formålet var å opprette et såkalt X-register i DKK. Dette skulle inneholde opplysninger om hvilke hunder på mønstringen man kunne bruke i avl, ut ifra en foreløpig rasestandard og registrering. Av 19 frammøtte hunder ble 12 godkjent. I 2001 var antallet økt til 165 hunder, og i november 2003 publiserte DKK en nye foreløpig rasestandard.
En vitenskapelig studie av de fem danske hunderasene, publisert elektronisk i Journal of Animal Science den 29. august 2013, viser at dansk spets har størst genetisk variasjon av de danske hunderasene, fulgt av dansk-svensk gårdshund, broholmer, gammel dansk hønsehund og grønlandshund. Dette forundret noen, siden grønlandshunden er den rasen med størst utbredelse, men studien viser altså at disse faktorene ikke nødvendigvis har noen sammenheng.
Utseende, anatomi og fysikk
Dansk spets er en rektangulær og moderat vinklet, litt under middels stor spisshund. Hodet er middels stort og kileformet. Snutepartiet har samme lengde som skallen. Tydelig markert stopp. Stående, spisse og svært bevegelige ører. Halsen er middels lang, kraftig og tørr, med godt buet nakke. Markert manke, rett rygg og kort lend. Brystkassen når til albuene og er rommelig, men ikke for bred. Tydelig frambryst. Buklinjen er noe opptrukket. Høyt ansatt hale som bæres ringlet over ryggen eller ned mot låret. Kraftige, muskuløse og tørre lemmer, som ender opp i lett ovale labber med godt hvelvede og sluttende tær.
Pelsen er middels lang og tilliggende. Litt lenger ved ørene, og buskete hale. Fargen er fra hvit til kremhvit, av og til med rosaskjær. Den må ikke gi inntrykk av å være lysebrun.
Hannene skal måle 43–49 cm i skulderhøyde og veier normalt cirka 15–18 kg. Tispene skal måle 39–46 cm i skulderhøyde og veier normalt cirka 12–15 kg.
Bruksområde
Dansk spets er i dag først og fremst en flott familiehund, dernest et god gårdshund og vakthund. Den har imidlertid også en rekke andre egenskaper som brukshund, ikke minst innen hundesport.
Lynne og væremåte
Dansk spets er en livlig, vennlig, nysgjerrig hund. Den fungerer utmerket som vakthund, men den skal ikke ha utpreget jaktinstinkt. Den kan bli en ypperlig familiehund, men den må ikke få dominere. Den trenger strikt, men vennlig dressur. Den bør få daglig mosjon og gjerne noen oppgaver om den skal trives maksimalt.
Annet
Pelsen krever gjennombørsting 2–3 ganger i uken.
Myrtle Wright Radley
Myrtle Aldren Wright Radley (født 1903 i Cambridge, død 1991) var en britisk fredsaktivist og motstandskvinne under andre verdenskrig i Norge.
Liv og virke
Wright vokste opp i Cambridge i Storbritannia, der hun også studerte naturfag. Hun var pasifist, sluttet seg til kvekerne og arbeidet før andre verdenskrig for kvekernes hjelpeorganisasjon. Wright var en tid i India og møtte Mahatma Gandhi, som hun senere også utga en bok om på norsk.
I 1939 startet Wright arbeid for kvekerne i Skandinavia, først i Sverige, fra 1940 også i Norge. Etter Tysklands okkupasjon av Norge fikk hun forbud mot å forlate landet. Gjennom ekteparet Diderich H. Lund og Sigrid Helliesen Lund kom hun med i motstandsarbeid og måtte i 1944 flykte til Sverige. Derfra kom hun senhøsten samme år tilbake til hjemlandet Storbritannia. Wright vendte i 1946 tilbake til Norge for å delta i arbeidet Fredsvennenes hjelpetjeneste gjorde i Finnmark. I 1974 utga hun boken Norwegian Diary 1940–1945, der hun deler sine opplevelser i Norge under andre verdenskrig. Dagboken forteller også om nazistenes forfølgelse av jøder i Norge og arbeid for å hjelpe jødene.
Wright gjorde en viktig innsats for kvekerne i Norge. I 1947, samme år som Vennenes Samfunns Råd og American Friends Service Committee fikk Nobels fredspris, holdt hun en foredragsserie om kvekerne i Nobelinstituttet og også foredrag i radioen.
Senere arbeidet Wright, sammen med sin mann Philip Radley, en tid i Sør-Afrika og var der engasjert i kvekernes kamp mot apartheid. Dette arbeidet fortsatte etter at ekteparet vendte tilbake til Storbritannia.
Norges Hjemmefrontmuseum oppbevarer hennes etterlatte papirer.
Tiefstack Ersatz kraftverk
Tiefstack Ersatz kraftverk er et varmekraftverk i delstaten Hamburg i det nordlige Tyskland. Det har en installert produksjonskapasitet på 180 MW, fordelt på 1 blokk.
Anlegget ble påbegynt omkring 1990 og stod ferdig i 1993. Brenselkilden er kull. Operatør er energiselskapet Vattenfall.
Ettore Scola
Ettore Scola (født 10. mai 1931 i Trevico i provinsen Avellino, død 19. januar 2016 i Roma) var en italiensk manusforfatter og filmregissør.
Scolas filmer kretser oftest omkring spørsmål om politikk og menneskelige relasjoner. Blant hans mest internasjonalt anerkjente filmer kan nevnes En spesiell dag, med Sophia Loren og Marcello Mastroianni i hovedrollene; hverdagsskildringen av et fascistisk samfunnssystem og det gripende møtet mellom en husmor og en homoseksuell mann dagen da Adolf Hitler besøkte Benito Mussolini i Roma, den 3. mai 1938.
Tölö
Tölö (finsk: Töölö) er en bydel i Helsingfors, sentralt beliggende nordvestover fra bysentrum. Tölö er tangen som forbinder halvøya som Helsingfors sentrum ligger på, med fastlandet. Administrativt er Tölö delt i to; Främre Tölö (fi. Etu-Töölö) er en del av bydelen Kampmalmen, mens Bortre Tölö (fi. Taka-Töölö) danner en egen bydel.
Främre Tölö
Främre Tölö er området mellom Järnvägsgatan (fi. Rautatiekatu) og Hesperiagatan (fi. Hesperiankatu). Her ligger Riksdagshuset, Tempelplasskirken, Nasjonalmuseet, Finlandiahuset og Sandudds kirkegård. Främre Tölö har ca. 13 000 innbyggere.
Bortre Tölö
Bortre Tölö er området videre nordover til Nordenskiöldsgatan/Stenbäcksgatan. Bortre Tölö har store grøntområder; hele den østre delen mellom jernbanen og Mannerheimvägen er et sammenhengende park- og idrettsområde. Her ligger hovedanleggene for sommer-OL 1952 – med olympiastadion og utendørs svømmeanlegg. Av nyere dato er fotballstadionet Sonera Stadium og ishallen. Mot Edesviken (fi. Taivallahti) ligger Sibeliusparken med Sibeliusmonumentet. Ved Tölöviken ligger operahuset, som huser den finske nasjonaloperaen. Bortre Tölö har ca. 15 000 innbyggere.
Inga Balstad
Inga Johanne Balstad (født 25. januar 1952 i Selbu) er en norsk regnskapsfører og politiker (Ap) som var ordfører i Selbu kommune 2007–2015. Sønnen Ole Morten Balstad etterfulgte henne som ordfører.
Etter folkeskolen og realskolen i Selbu gikk hun reallinjen ved Ole Vig gymnas i Stjørdal og studentfagkurs ved Trondheim økonomiske gymnas. Hun har også en halvårsenhet i informatikk fra Høgskolen i Sør-Trøndelag. Balstad var regnskapsassistent ved SINTEF 1973–1974 og lærervikar 1978–1985, deretter regnskapssekretær og senere regnskapsfører ved Selbu Økonomi & Regnskap 1986–2007.
Hun var medlem av Selbu kommunestyre 1984–1991 og 2003–2015, leder i skolestyret 1988–1991, medlem av formannskapet 2003–2015 og ordfører 2007–2015. Balstad ledet Selbu Arbeiderparti 1994–1996. Hun var medlem av Sør-Trøndelag fylkesting 1992–2003 og medlem av fylkesutvalget 1995–2003. Hun møtte også i 215 dager på Stortinget som vararepresentant fra Sør-Trøndelag mellom 1993 og 2001.
Rettsregel
Rettsregel er en norm som regulerer forhold mellom borgerne i et samfunn, mellom borgerne og det offentlig eller mellom styresmaktene. Rettsreglene er regler som samfunnet setter sin autorietet bak, normalt ved at det fins maktmidler til å håndheve reglene. Eksempler på maktmidler er politi og domstoler. Rettsregler utledes av lover, forskrifter, andre skriftlige rettskilder eller ulovfestet rett, men rettsregelen er ikke selve teksten. Rettsregelen er den regel man kommer frem til etter å ha gjort en juridisk tolking ved hjelp av rettskildefaktorer.
En rettsregel kan ikke leses direkte ut av en lovtekst. De er en tankemessig mellomstasjon. Når rettskildefaktorene brukes til å tolke en lov og derigjennom finne frem til et standpunkt i et enkeltspørsmål finner man en rettsregel. Man finner den rettsregel som gjelder i enkeltspørsmålet. Rettskildefaktorer som andre lovtekster, forskrifter, lovgivers uttalselser, lovens formål, domstolenes tidligere tolkninger, praksis i saksforholdet, rettsvitenskapens uttalelser og reelle hensyn veies mot hverandre for å finne frem til hvilken regel som gjelder. At lovens tekst ikke alltid er klar, at det kan være tilsynelatende motstrid mellom lover eller mellom lov og forskrift, er eksempler på grunner til at lovtekster må tolkes for å finne frem til rettsregelen.
Klassifisering
Rettsregler kan deles inn i kompetanseregler, pliktregler og kvalifikasjonsregler.
Kompetansereglene angir hvilke betingelser som må være til stede for at det skal foreligge «makt», «myndighet» eller «evne» til å gi lover eller andre generelle bestemmelser, eller til å avsi dommer, treffe forvaltningsrettslige enkeltvedtak eller inngå avtaler med mer. For eksempel har en tingrettsdommer kompetanse til å avsi en dom, forvaltningen har kompetanse til å fatte enkeltvedtak eller en huseier har kompetanse til å inngå en leiekontrakt med en leietaker.
Pliktregler (eller «handlingsregler» eller «forholdsregler») er regler som pålegger eller fritar for plikter. Påbud, forbud, fritagelser eller tillatelser er pliktregler. Pliktregler kan rettes seg mot myndighetene eller mot borgerne. For eksempel er det påbudt å kunngjøre lover og forskrifter i Norsk Lovtidend og borgerne har plikt til å stanse for kontroll hvis politiet krever det.
Kvalifikasjonsregler er regler som angir tilhørighet til en kategori. For eksempel er legaldefinisjonene i forvaltningslovens § 2 av enkeltvedtak en angivelse av hvilke vedtak som skal kategoriseres som enkeltvedtak til forskjell fra forskrift i forvaltningslovens forstand.
Fylkesvei 5988
Fylkesveg 5988 går mellom Sæbø og Voll i Måndalen i Rauma kommune.
Veien går på Måndalens nordvestside fra Sæbø, krysser elva Måna på bru ved Bruaset og går tilbake til Voll på dalens sørøstside.
Frem til 2019 hadde veien betegnelsen Fv171.
Luis Marín
Luis Antonio Marín Murillo (født 10. august 1974 i San José) er en costaricansk tidligere fotballspiller.
Marín spilte i 1992 for første gang i costaricansk førstedivisjon for AD Carmelita. Etter at han gikk over til Liga Deportiva Alajuelense i 1993, spilte han fast i midtforsvaret. Han har vært med å vinne serien i Costa Rica sju ganger, og var med da klubben i 2004 vant CONCACAFs mesterliga.
Der ingen skulle tru at nokon kunne bu
Der ingen skulle tru at nokon kunne bu er en norsk fjernsynsserie. Serien handler om mennesker som har valgt å leve på avsidesliggende plasser, nær naturen og i enklere kår.
Det første programmet ble sendt på NRK 8. desember 2002. Ved utgangen av 2021 er det laga 20 sesonger av serien.
Oddgeir Bruaset skapte programmet og var programleder de første tolv åra. Sentrale var også fotografene Brede Røsjø og Tor Sivertstøl. Da Bruaset pensjonerte seg i 2014, tok Arve Uglum over. Sammen med hovedfotograf Torje Bjellaas hadde Uglum ansvaret i fem sesonger. I 2020 tok Noralv Pedersen over som programleder; han lager serien sammen med Bjellaas.
Tittel og konsept
Tittelen på serien kommer fra en strofe i sangen «Anne Knutsdotter» av Claus Pavels Riis: «Vi bur oppå ein plass der som ingen skulle tru at nokon kunne bu».
Hver episode skildrer hverdagen til ett menneske eller én familie som bor langt utenfor allfarvei et sted i Norge.
Popularitet
Der ingen skulle tru at nokon kunne bu er en populær serie i Norge. På det meste er programmene blitt fulgt av over én million seere. og selv etter etter at stadig flere TV-kanaler og strømmeplattformer er kommet til, hadde serien per 2022 fremdeles et stort publikum.
Programmet er også populært i Sverige, og har vært sendt på SVT siden 2003.
Avleggere
En rekke oppfølgingsprogram er blitt laga, mellom anna en hel serie om gården Røneset. Denne fikk navnet Severin, etter fornavnet på han som bodde på gården da programmene ble laget. Det har blitt laga tre sesonger av Severin.
The Pursuit (album)
The Pursuit er et musikkalbum utgitt av Jamie Cullum i 2009. Det ble også utgitt i Deluxe Edition med ekstramateriale bestående av blant annet live-innspillinger.
Jackson County (Wisconsin)
Jackson Countys totale areal er 2,590 km² hvorav 33 km² er vann. I 2000 hadde fylket 19,100 innbyggere og administrasjonssenteret ligger i byen Black River Falls.
Fylket er oppkalt etter USAs sjuende president, Andrew Jackson.
FA-cupen 1950/51
FA-cupen 1950/51 var den 70. sesongen av den engelske FA-cupen. Newcastle United slo Blackpool 2–0 i finalen.
Digital mobbing
Digital mobbing er en forholdsvis ny form for mobbing som foregår via internett eller mobiltelefon. Mobbingen kan foregå via blant annet blogger, hjemmesider, nettsamfunn, e-post, SMS, MMS og sosiale medier. Bilder, videoer og kommentarer om personer blir lagt ut på nett eller sendt ut til flere peroner uten at personvern blir tatt hensyn til. Informasjon som legges ut på nett er offentlig og hvem som helst har tilgang til dette. Informasjonen kan også legges ut i lukkede samfunn. Steder som YouTube eller blogg er offentlig for alle. Facebook og Skype er eksempler på litt mer lukkede samfunn der man må få tilgang på venner for å se alt av materiale. SMS og MMS er mer blant enkelt grupper eller få personer. Det som blir lagt ut på nett kan bli sett av svært mange og det kan være vanskelig å bli kvitt det krenkende materialet også fordi noen kan ha tatt kopi av det som ligger på nett.
Det som hovedsakelig skiller digital mobbing fra andre mobbeformer er at mobberen i stor grad kan være anonym, mens man tidligere møtte mobbeofferet ansikt til ansikt. Dette sammen med at de digitale hjelpemidlene etter hvert nærmest er blitt allemannseie, gir grunn til å tro at flere kan føle seg fristet til å utføre mobbing og, at flere dermed blir rammet. Flere får også tilgang til å se hvem som er «mobbeofferet», mobbeofferet får et ansikt og flere kan føle fristelsen til å «henge seg på».
I en periode kan det foregå mobbing som ikke «mobbeofferet» selv er klar over. Meldinger kan bli sendt i lang tid før det kommer frem offentlig. Det kan også foregå i en motsatt sammenheng der «mobbeofferet» føler seg mobbet og brått finner videoer, blogginnlegg eller liknende med personlige innhold om seg selv.
Å utgi seg for å være mobbeofferet
Organisasjonen Stop Cyberbullying (2008) påpeker at digital mobbing gjennom andre starter ved at mobberen utgir seg for å være et av ofrene sine. Den vanligste angrepsmetoden oppstår når mobberen får kontroll over offerets konto og kan sende uhøflige eller hatefulle meldinger til alle på vennelista utgitt seg for å være offeret. Slik kan mobberen være i stand til å bytte offerets passord slik at vedkommende ikke kan komme inn på deres egen konto. Hensikten er at vennene til offeret blir sinte, frustrerte og opprørte for noe personen ikke har gjort eller sagt.
En digital mobber som utnytter seg av andres konto til å drive mobbing, må nødvendigvis ha fått tak i passordet ditt, eller ha satt opp en konto utgitt for å være deg. Dette viser hvor viktig det er å holde passord hemmelig, uansett om det er for dine beste venner eller personer i familien. Dessuten viser det hvor viktig det er å sjekke nøye hvem det er som sender deg meldinger/e-post. Bare en liten forskjell på to bokstaver i brukernavnet/e-posten kan være nok til å la deg tro at det er en annen person.
Mobbing via nettsider
Mobbing via nettsider kan foregå på ulike måter:
Hatsider: Mobberen kan for eksempel lage egne «hatsider» for å mobbe enkeltpersoner. Det kan foregå ved at mobberen legger ut bilder av mobbeofferet fra for eksempel dusjen eller i garderoben etter gymtimene på skolen. Det kan også være bilder mobbeofret generelt ikke er fornøyd med. På disse sidene kan det bli skrevet ting om offeret som skal være så sjikanerende og sårende som mulig. Det finnes også sider der man kan stemme på hvem som er styggest blogger er eksempel på hatsider. Det kan også være filmer som er publisert på for eksempel YouTube der det står hat-tekst, navn, bosted og så videre.
Hatgrupper: Slike grupper forekommer en del på nettsamfunn som f. eks Facebook. Gruppene blir brukt til å vise hat og raseri mot personer og oppfattes lett som mobbing. Personene som lager slike grupper oppfordrer til deltakelse fra andre ved å invitere folk til å bli med i gruppen de har laget. Administratorene for nettsamfunnene kan selvfølgelig fjerne og utestenge folk som driver denne typen mobbing og terror, men det er smal sak å lage en ny profil og gjenoppta bedriften med nye ondskapsfulle grupper.
Mobbing via mobiltelefon
At mobbing gjennom mobiltelefon er blitt et problem blant ungdom bekreftes gjennom flere undersøkelser. Den vanligste mobbeformen med mobiltelefonen er tekstmeldinger med krenkende innhold. Etter hvert som det har blitt utviklet stadig mer avanserte telefoner, har også videreformidling av filmklipp og bilder blitt et økende problem. En undersøkelse gjennomført i 2001 ved Senter for adferdsforskning, foretatt blant 7000 skoleelever i 5. til 10. klasse, viser at mobbing gjennom mobiltelefonen var et betydelig problem allerede da, og at det i stor grad var andre grupper enn de som var innblandet i vanlig mobbing som deltok. Samtidig ble det konstatert at jenter både var mer aktive som mobbere og mer utsatt som mobbeoffer enn ved tradisjonell mobbing.
For tradisjonell mobbing ble det konstatert at guttene var noe mer utsatt enn jenter. Den samme tendensen ble funnet for utøvelse av mobbing. Når det gjelder mobiltelefonmobbing var kjønnsforskjellene altså mindre. Med andre ord, guttene overgikk jentene også i mobiltelefonmobbing, men i mye mindre grad. Undersøkelsen viser også at bruken av mobiltelefon stiger jevnt ved økende klassetrinn, og at jentene bruker mobiltelefonen noe mer enn guttene. Samt at det mobbes mer ved hjelp av SMS- meldinger enn ved samtaler. Utøvelsen av mobiltelefonmobbing henger også helt klart sammen med klassetrinnene. Jo eldre elevene er, jo mer plager de hverandre med mobiltelefonen. Når vi ser dette i sammenheng med at bruken av mobiltelefon også øker med økende alder, betyr det at problemet blir større etter hvert som elevene blir eldre.
En interessant observasjon i denne undersøkelsen er den svake sammenhengen mellom mobiltelefonmobbingen og den vanlige mobbingen. I stor grad er det helt andre personer som plages på mobiltelefonen, enn de som blir utsatt for vanlig mobbing. Det samme gjelder for de som plager andre. Resultatet av dette blir at mobiltelefonmobbingen kommer i tillegg til den ordinære mobbingen siden det i stor grad er andre personer som er innblandet både som mobbere og ofre. (Roland 2001)
Kanskje noe overraskende viser denne undersøkelsen en positiv utvikling. Det har skjedd en klar nedgang i mobbing ved hjelp av mobiltelefonen, noe som også er tilfelle for mobbing generelt. Det blir antydet at mulig årsak til den positive utviklingen kan ha sammenheng med det landsdekkende arbeidet «Manifest mot mobbing» som ble startet i 2002. Dette manifestet har satset sterkt på tiltak mot mobbing i skolen blant annet gjennom Olweusprogrammet og Zero.
Undersøkelsen tar også for seg i hvilken grad nyere telefoner med kameraer blir brukt til å fotografere elever i garderoben eller dusjen. Grunnen til at dusj og garderobe ble valgt som problemstilling er fordi dette er arenaer hvor elevene er mest sårbare i forhold til ufrivillig fotografering. Resultatene viser at de aller fleste (over 90% ) verken hadde fotografert andre eller var blitt fotografert selv i dusjen. Det viser seg imidlertid at en del elever frykter at dette kanskje kan skje eller har skjedd. Muligheten for å få et uønsket bilde av seg distribuert via mobiltelefonen til kjente og ukjente foreligger. Disse bildene kan senere også havne på internett. Dette er et problem som skolene må ta alvorlig så elevene kan føle seg trygge i skoletiden (Auestad og Roland 2005)
Mobbing med videoer og bilder
Digital mobbing kan også være å gjøre narr av noen i videoer eller på bilder. Dette kan skje ved at man publiserer bilder og/eller videoer av personen(e) man vil mobbe. Man kan publisere private videoer, for eksempel seksuellevideoer som har blitt stjålet. Eller andre videoer hvor en person dummer seg ut, eller blir dummet ut. Man kan også publisere bilder av personer som vedkommende ikke vet er tatt, og hvor personen ikke tar seg godt ut. En annen side ved mobbing via bilder er at man enkelt kan stenge ut visse personer fra bildene. Ved å legge ut bilder av “gjengen” på populære sider, som Facebook og Instagram, viser man tydelig hvem som er med og hvem som er utenfor. Noe som er med på å forsterke en eventuell mobbesituasjon.
Mobbing via internettavstemninger
«Hvem er deiligst eller penest?» «Hvem er styggest eller den mest nerdete?» er eksempler på spørsmål som blir gjort til tema for internettavstemninger der det inviteres til å vurdere navngitte personer, som også ofte er avbildet på nettsiden.
Kjønnsforskjeller
Gutter og jenter benytter seg ofte av forskjellige «virkemidler» når det gjelder mobbing. Gutter er ofte mer fysiske, og bruker oftere vold. Blant jenter foregår det oftest sosial mobbing, der noen blir utestengt av en gjeng eller et fellesskap, stygge blikk, baksnakking etc. Dette varierer selvfølgelig fra person til person. Forsker Grete S. Vaaland sier at «undersøkelser viser at jenter i større grad blir mobbere når de ikke kan se den de mobber». Jenter bruker mer indirekte mobbing som er mer sårende uten at mobberen er åpenlyst aggressiv. På bakgrunn av dette er det ganske logisk at jenter benytter seg mer av digital mobbing fordi de ofte har muligheten til å være anonyme. Som regel slipper de å se på offeret når de mobber. Dette gjør kanskje også at de ikke får like dårlig samvittighet som de ville fått dersom de så offeret bli lei seg etc.
Konfliktrådet i Oslo og Akershus mener at gutter oftere er flertall i saker som blir tatt opp i konfliktrådet, mens jenter er oftere i flertall i saker som innebærer internett og mobiltelefoni. De mener også at jenter oftere bruker sms og/eller chattekanaler til å mobbe, mens gutter oftere bruker egne hjemmesider. Tidligere var guttene de mest aktive mobberne. Mobiltelefonen har endret dette. På fredsundervisning.no står det at: ”''Ifølge senere undersøkelser bruker nå særlig jenter sms-meldinger til oftere, mer utilslørt og grovere mobbing enn de tidligere har hatt anledning til. Undersøkelser viser at mobiltelefoner blant skoleungdom har økt den totale mobbefrekvensen og blitt et stort samfunnsproblem''” Jenter er nok mer opptatt av å unngå konfrontasjoner, derfor vil de bruke digitale verktøy til å mobbe.
Undersøkelsen Datatilsynet har fått gjennomført viser at en av fem har opplevd å bli mobbet på chattekanaler på Internett eller SMS. Ungdom bruker i stor grad disse kommunikasjonskanalene.
Tiltak for å forebygge digital mobbing
Å forhindre «den tradisjonelle mobbingen» har vist seg å være en stor nok utfordring for foreldre og lærere. Hvordan skal vi da klare å stanse eller forebygge mobbing som foregår på det mange ser på som «ungdommens egen hjemmebane», nemlig mobbingen som foregår på Internett og via mobiltelefoner?
Telenor, Røde Kors, og Barnevakten Barnevakten.no - Antimobbegruppe med 76 000 medlemmer på Facebook samles nå til felles kamp mot mobbing via mobiltelefon og Internett. Mobbefilter og storstilt holdningskampanje er blant virkemidlene. Med et mobbefilter gjør Telenor det mulig å svartliste andre mobiltelefoner som sender deg ufine eller sjikanøse meldinger. Tjenesten som ble aktivert i desember 2008 er helt gratis og kan lett aktiveres ved å ringe Telenors kundeservice 09000. Når tjenesten først er aktivert kan brukeren selv legge til nummer via den passordbeskyttede kundesiden ”Min side”. Avsenderen av den svartlistede meldingen vil motta følgende beskjed hvis meldingen har blitt sperret: «Advarsel. Du har blitt sperret fra å sende meldinger til dette nummeret», på norsk og engelsk. Dette filteret løser på ingen måte problemet med mobbing gjennom mobiltelefonen, men kan være et greit hjelpemiddel for personer som jevnlig opplever å bli trakassert på denne måten.
Å få barn til å ta forholdsregler
Av tiltakene for å forebygge digital mobbing, er å bevisstgjøre barnas egen bruk av internett og sosiale møtesteder på nettet. Som et ledd i denne bevisstgjøringen brukes begrepene nettvett og nettikette.
Det finnes flere gode nettsider som kan brukes som ressurser i nettvettopplæringen av barn, samtidig som flere av dem tar for seg hvordan foreldre og voksne skal forholde seg til barns bruk av internett. På disse sidene finner man blant annet generelle regler for god og hensiktsmessig internettbruk. Utdanningsdirektoratet og Datatilsynet har opprettet nettstedet Du bestemmer, som har barn og unge som målgruppe.
Litteratur
(2005): ”I fjor ville jeg slått, men i år er det ikke lov” Rapport fra gjennomføring og evaluering av ConnectOSLO 2002 – 2005. Senter for atferdsforskning, Universitetet i Stavanger. Rapport
Emmerich Weissenberger
Emmerich Weissenberger (født 1966 i Graz) er en østerriksk kunstner.
Weissenberger studerte skulptur under Franz Graf og Gunter Damisch ved Akademie der bildenden Künste Wien. Hans kunstneriske virksomhet med tegninger, malerier, installasjoner og aksjonskunst har over lengre tid vært sterkt orientert mot religiøse temaer, eksempelvis «døden som tabu», og kristen ikonografi.
Oppsiktsvekkende kunstaksjon på langfredag 2010 i Wien
Langfredag, den 2. april 2010, vakte Weissenberger internasjonal oppmerksomhet i det han framførte en «performance» (kunstaksjon), i et stillas på Stefansdomen i Wien. Bare ikledt et lendeklede og en tornekrone av piggtråd, framstod han som et krusifiks.
Han avga følgende erklæring som begrunnelse:
Jakt i middelalderen
Jakt i middelalderen var både en nødvendighet for folk flest og en fritidssyssel for adelen hvor menn jaktet ville dyr. Mens jakten var en viktig kilde for mat var det sjelden en hovedkilde. Jakt ble benyttet av alle samfunnsklasser, men fra høymiddelalderen ble jakt i sentrale Europa som England og Frankrike omformet til en stilisert fritidssyssel for adelen. Skogene i Frankrike og England ble regulerte og hvor vanlige folk ble strengt straffet hvis de ble grepet i å bedrive jakt på «kongens dyr». For adelen ble jakt mer enn bare en fritidssyssel, den ble et viktig område for sosial samhandling, hvor de kunne drive trening for krig, og deres eget adelige privilegium. I Norge var det vanskeligere å regulere jakt av naturlige årsaker, og samtidig var den norske adelen også langt mindre og med færre privilegier.
Som med heraldikk var også konvensjonene og ordforrådet for jakten opprinnelig fransk via videreførelsen av romersk eiendomslover til frankiske monarker og som ble spredt med den normanniske adelen til England i løpet av den siste halvdelen av 1000-tallet. Det eksisterer en rik corpus av middelalderpoesi og litteratur, manualer og håndbøker, kunst og seremonier som omhandler jakten, noe som blir økende kunstferdig på 1300-tallet og 1400-tallet som en del av det aristokratiske ordforrådet.
Historie
Formalisert rekreasjonsjakt har eksistert siden de assyriske kongene jaktet på løver fra hestevogner som en demonstrasjon på deres kongelige vesen. I romersk lov omfattet eiendom retten til jakt, en konsept som fortsatte under de frankiske monarkene av merovingere og karolingerne som betraktet hele kongedømmet som deres egen eiendom, men som også kontrollerte enorme kongelige besittelser som deres jaktområdet (skoger). Biografien til den merovingske adelsmannen, sankt Hubertus (død 727/728) forteller om hvordan jakt kunne bli en besettelse. Den karolingske konge Karl den store elsket å jakte og gjorde så opp til han døde i en alder av 72 år.
De det karolingske riket gikk i oppløsning strebet de lokale herrene etter å opprettholde og monopolisere jaktområdene og ta storvilt skogsområdene og småvilt i viltgårder. De var mest suksessfull i England etter den normanniske erobringen, og i Gascogne fra 1100-tallet. Store naturreservatene av skogsområder – de kongelige skoger – hvor dyrenes antall ble passet på og voktet over av skogvoktere og jegermestere. Her kunne ikke bønder og andre folk drive jakt. Den som ble grepet i jakt til tross for forbudet ble hardt straffet. Den urettferdighet som dette førte med seg ble en vanlig grunn til klager i morsmålslitteraturen. De lavere klasser måtte klare seg med å fange fugler i snarer utenfor skogsreservatene.
New Forest (Nyskogen) er et område i Hampshire i England som ble først lagt ut som kongelig skog i 1079 av Vilhelm Erobreren for å jakte på hovedsakelig hjort. Hans sønn Vilhelm Rufus døde der i en mistenkelig «jaktulykke». Krøniker på 1100-tallet har påstått at kong Vilhelm skapte skogen ved å forvise beboerne fra 36 sogn, men det er tvilsomt da jorden der ikke var godt egnet for jordbruk. Påstanden er kanskje uansett et uttrykk for en misnøye med adelens monopolisering av jaktområdene.
I Norge var jakt matauk eller bekjempelse av skadedyr helt til slutten av 1800-tallet, og jakten var forutsetningen for bosettelsen av Norge etter den siste istida for 10 000 år siden. Etter at jordbruket etablerte seg fortsatte mange med snarefangst av rype og fangst av pelsdyr som rødrev, røyskatt, ekorn og mår. Dette hadde stor økonomisk betydning som attåtnæring på mange gårder. Jakten i Norge i middelalderen var aldri ensbetydende med en aristokratisk fritidssyssel, men Snorre Sturlason nevner at et kongsemne, Håkon Magnusson Toresfostre, fikk en sykdom mens han var på rypejakt på Dovrefjellet i 1094.
Utstyr
Våpnene som ble brukt for jakt var de samme som ble brukt i krig: pil og bue eller armbrøst, lanse eller spyd, og sverd. Kortbue og langbue var de mest vanlige våpen. Armbrøst ble introdusert i tiden rundt det første korstog (1100), men ble generelt ikke brukt til jakt før i andre halvpart av 1400-tallet. Klubber og andre typer slagvåpen ble brukt på småvilt særlig av kvinner som var med på jakten. Bjørnespyd ble også benyttet. Da håndholdte skytevåpen kom på 1500-tallet ble den tradisjonelle middelalderjakten endret.
Jegeren trengte også et horn for å kommunisere med andre jegere. I tillegg var jegeren avhengig av hjelp og støtte fra bestemte domestiserte dyr. Tre dyr i særdeleshet var nødvendige redskap for middelalderens jeger: hester, hunder og hauker (eller falker). For Norge og Island ble eksport av hauk og falk en betydelig eksportvare.
Jaktens farer
Jakt kunne være meget farlig og alvorlige skader og dødsfall blant jegerne var ikke ukjente. Selv konger og keisere var ikke uimottakelig til jaktulykker. En del som ble drept på jakt var:
Litteratur
Jakt var et emne som fikk betydelig oppmerksomhet blant de største menn, og flere prominente tronarvinger, konger og keisere skrev bøker om emnet. Blant de mest kjente skrevet av adelen selv er:
Rugby union under Sommer-OL 1920
Rugby union under sommer-OL 1920. Rugby union var med på det olympiske programmet for tredje gang, det var tidligere med 1900 i Paris og 1908 i London. Etter at Tsjekkoslovakia og Romania trakk seg fra turneringen var det kun to nasjoner igjen, Frankrike og USA. Med kun to lag ble det bare én kamp, det amerikanske laget vant over forhåndsfavorittene Frankrike med 8-0 og ble olympiske mestere, og det tapende laget fikk sølv.
Arealplanlegging
Arealplanlegging er en del av kommunenes planarbeid og foregår på flere ulike nivåer. På overordnet nivå ligger kommuneplanens arealdel, mens reguleringsplaner lages på detaljnivå, gjerne i forbindelse med utbyggingsprosjekter.
På et mellomliggende nivå fungerer kommunedelplaner, som enten kan gjelde geografisk avgrensede deler av kommunen, eller bestemte temaer, f.eks. kulturminnevern.
Arealplanleggingen styres etter plan- og bygningsloven.
I dag kan man studere arealplanlegging og by- og regionplanlegging i Norge ved Institutt for by- og regionplanlegging på Norges miljø- og biovitenskapelige universitet, Institutt for urbanisme og landskap ved Arkitektur- og designhøgskolen i Oslo og Institutt for byforming og planlegging ved Norges teknisk-naturvitenskapelige universitet. I tillegg kan man studere byplanlegging ved Universitetet i Stavanger.
Bézier-kurve
En Bézier-kurve er innenfor det matematiske spesialfeltet numerisk analyse en viktig parametrisk kurve og brukes spesielt for fremstilling av datagrafikk og dataassistert design, CAD.
Bézier-kurver ble i stor grad gjort kjent i 1962 av den franske ingeniøren Pierre Bézier, som brukte dem som hjelpemiddel for design av biler.
Nikolaj Jakovlevitsj Marr
Nikolaj Jakovlevitsj Marr (født 6. januar 1865 i Kutaisi i Georgia, død 20. desember 1934 i Leningrad) var en historiker og lingvist.
Den tidlige delen av Marr sin karriere var dedikert til armensk og kartvelske studier. Den viktigste delen av Marr sin vitenskapelige arv er hans utgaver av georgisk, armensk og arabiske manuskripter. Disse manuskriptene skal han ha oppdaget under sine ekspedisjoner til klosteret Aphon i 1898 og deretter til Sinai og Jerusalem i 1902. I tillegg gjennomførte Marr flere banebrytende utgravninger av den middelalderske armenske hovedstaden Ani (1892-1893 og igjen 1904-1917) og det armenske hellenistiske tempelet i Garni (1909-1910). Selv om de iranske språkene aldri spilte en avgjørende rolle i Marr sitt arbeid, bidro han, direkte eller indirekte, med visse sider av iranske studier. Marrs tidligere arbeider har fremdeles en stor vitenskapelige verdi.
Ekenäs
Ekenäs (finsk: Tammisaari) er en by og tidligere kommune i landskapet Nyland i Finland. Ekenäs var en tospråklig kommune, med svensk som majoritetsspråk (82,2 %) og finsk som minoritetsspråk (16,2 %). Kommunene Karis, Pojo og Ekenäs ble 1. januar 2009 slått sammen til den nye kommunen Raseborg.
Knapstad stoppested
Knapstad stoppested er en jernbanestasjon på Østfoldbanens Østre linje i Hobøl i Indre Østfold kommune. Stoppestedet ble åpnet i 1912 og var betjent til 1969, 1976 ble det nedgradert til holdeplass. Fra Knapstad stasjon til Oslo S er det 41,790 km.
I 2014 kom det en ny/oppgradert stasjon, som er 250 meter lang. Den er utstyrt med skur, linjekart og en digital tidtabell i sanntid. Stasjonen har ikke noen billettautomat, så man kjøper billett på toget uten gebyr.
Stasjonen har en skinnesmører som forhindrer gnisselyd.
Knapstad er stoppested på Vys lokaltog mellom Skøyen og Mysen.
Malis herrelandslag i fotball
Malis fotballandslag er det nasjonale fotballaget til Mali, og dette landslaget blir administrert av Malis fotballforbund, Fédération Malienne de Football. De har aldri kvalifisert seg for sluttspill i VM.
Staudinger kraftverk
Staudinger kraftverk , også kjent under navnet Großkrotzenburg kraftverk, er et varmekraftverk i kommunen Großkrotzenburg i delstaten Hessen i Tyskland, rundt 25 km øst for storbyen Frankfurt am Main. Det har en installert produksjonskapasitet på 2 000 MW, fordelt på 5 fortsatt operative blokker.
Det drives en del kogenerasjon fra blokk 2 og 5, og disse leverer i sum 500 MW som fjernvarme. Det slippes ikke ut klimagasser fra blokk 2.
De isolerte CO2-utslippene ved Blokk 5 i 2008 var ca. 2 101 000 tonn, mens det samme årets kvote var 1,819 mill. tonn.
Utslippene ved Blokk 4 var 398 650 tonn mot en kvote på 81 900 tonn for samme blokk.
Utslippene ved Blokk 3 var 1 001 000 tonn mot en kvote på 694 000 tonn for samme blokk.
Mattkombinasjoner
Det finnes utallige vakre mattkombinasjoner. Denne er fra Sjakk-NM for ungdom – gruppe G Bergen, runde 3, 25.11.2006 (på grunn av spillernes unge alder, nevnes ikke navn).
Generelt advares det mot å sette dronningen for tidlig i spill, slik hvit gjør her. Det kom ikke noe bra ut av det denne gangen heller. Hvis hvits dronning hadde stått i sin utgangsposisjon, kunne den vært brukt til å slå den svarte springeren på g4 og forpurret hele mattbildet, forutsatt at diagonalen d1-g4 fortsatt var åpen.
Tilbake til matt i åpningen.